Case ID: 1222707
Sentence 2: İddiaçı iddia ərizəsində Cavabdeh ilə rəsmi nikaha daxil olaraq ailə qurduqlarını, 10 yanvar 2013-cü il tarixdə oğlu X5 doğulduğunu, cavabdehlə yola gedə bilmədiklərindən aralarında mütəmadi olaraq mübahisələr olduğundan, aralarındakı nikahın Şərur Rayon Məhkəməsinin 05 may 2020-ci il tarixli qətnaməsi ilə pozulduğunu, nikahları pozulduqdan sonra toylarında ona hədiyyə olaraq alınmış bəzi cehiz əşyalarını cavadehdən aldığını, lakin qızıl-zinət əşyalarının, yataq dəsti və tozsoranın cavabdehin evində qaldığını, keçmiş qaynatası və qaynanasının aldığı 1200 manat dəyərində sep-qolbaq dəstini, 900 manat dəyərində sırğa-üzük dəstini, qaynatası, qaynanası və özünün birlikdə aldıqları 250 manat dəyərində sadə qaşlı üzüyü, toydan əvvəl qaynanası, xalası və özünün birlikdə aldıqları 450 manat dəyərində sadə qaşlı üzüyü cavabdehdən tələb etsə də, onda olmadığını dediyini, qaytarmaqdan imtina etdiyini, 2012-ci ilin mart ayının 18-də toy mərasimi keçirildikdən sonra cavabdehlə birlikdə dayısı X8 evinə getdiklərini, həmin evdə dayısı, dayısının həyat yoldaşı, qaynanası, Azər və özünün birlikdə olduqlarını, həmin vaxt Azər ona yaxınlaşaraq, iki gün sonra İram İslam Respublikası ərazisindən keçərək, Naxçıvana gedəcəklərini, buna görə üzərindəki qızıl-zinət əşyalarını anası X9 müvəqqəti saxlanılması üçün verməyini istədiyini, o da dayısının həyat yoldaşı X2 və xalası X3 yanında üzərindəki yuxarıda sadalanan qızıl-zinət əşyalarını çıxararaq Azərə verdiyini, o da həmin qızılzinət əşyalarını anasına verdiyini, Naxçıvana qayıtdıqdan bir müddət sonra ona məxsus olan qızlzinət əşyalarnı qaynanasından dəfələrlə tələb etsə də, qaynanasının həmin əşyaları ona verməkdən imtina etdiyini, cavabdeh və onun ailəsi toy ərəfəsində ona alınmış cehiz əşyalarını Şərur rayon Yengicə kəndinə gətirərək orada toyuq damına yerləşdirdiklərini, cehiz əşyalarını məhkəmənin nümayəndəsinin iştirakı ilə götürərkən yararlı halda olanları götürdüyünü, lakin 2000 manat dəyərində yataq dəsti və 110 manat dəyərində tozsoranın istifədəyə yararsız halda olduğu üçün götürmədiyini, cehiz əşyalarının yenisi ilə əvəz olunub ona qaytarılmasını və ya onların dəyərinin ona ödənilməsinin, eyni zamanda qızl-zinət əşyalarının və ya onaların dəyərinin ona ödənilməsini cavabdehdən dəfələrlə tələb etsə də, onun bundan imtina etdiyini, buna görə dəməhkəməyə müraciət etməli olduğunu, dəyəri 1200 manat olan sep-qolbaq dəstinin, dəyəri 900 manat olan brilyant qaşlı sırğa-üzük dəstinin, dəyəri 250 manat olan tək qaşlı üzüyün, dəyəri 450 manat olan beş qaşlı üzüyün, dəyəri 2000 manat olan yataq dəstinin və dəyəri 110 manat olan tozsoranın və yaxud onların ümumi dəyəri olan 4910 (dörd min doqquz yüz on) manat pulun, hüquqi yardıma görə vəkilə ödənilmiş 230 manat (iki yüz otuz) manat pulun və 30 (otuz manat) dövlət rüsumunun cavabdehdən alınıb ona ödənilməsi barədə qəbul edilməsini xahiş etmişdir.